L-UE qed tirriforma l-iskema tagħha għall-iskambju ta' kwoti tal-emissjonijiet (ETS). Kif taħdem? Fit-22 ta' Novembru, il-Kunsill (l-ambaxxaturi għall-UE) approva l-ftehim proviżorju milħuq bejn il- presidenza Estonjana Parlament Ewropew fid-9 ta' Novembru dwar ir- riforma tal-iskema għall-iskambju ta' kwoti tal-emissjonijiet tal-UE (ETS) għall-perjodu wara l-2020. It-test maqbul issa ser jiġi ppreżentat lill-Parlament Ewropew għall-approvazzjoni. Ir-riforma tal-ETS ser tgħin lill-UE biex tilħaq il-mira tagħha li tnaqqas l-emissjonijiet ta' gass b'effett ta' serra b'mill-inqas , kif maqbul skont il-qafas ta' politika għall-klima u l-enerġija għall-2030 u l- Ftehim ta' Pariġi Minbarra li tikkontribwixxi għat- tnaqqis tal-emissjonijiet b'mod kosteffikaċi, is-sistema riformata ser tħeġġeġ l- innovazzjoni u tippromwovi l-użu ta' teknoloġiji b'livell baxx ta' emissjonijiet tal-karbonju . B'hekk, ser tgħin biex jinħolqu opportunitajiet ġodda għall-impjiegi u t-tkabbir filwaqt li jitħarsu s-salvagwardji meħtieġa biex tiġi protetta l-kompetittività industrijali fl-Ewropa. "Jiena kburi li wara negozjati fit-tul, nista' nħabbar l-approvazzjoni mill-istati membri tal-UE tar-riforma tal-iskema tagħna għall-iskambju ta' kwoti tal-emissjonijiet. Il-ġimgħa li għaddiet, il-COP23 tat direzzjoni ċara għall-implimentazzjoni tal-Ftehim ta' Pariġi u l-UE qiegħda twettaq il-wegħdiet li għamlet f'Pariġi. Qed indaħħlu fis-seħħ ETS aktar effettiva li ser tkompli tnaqqas l-emissjonijiet, tagħmel l-arja tagħna iktar nadifa u l-industriji tagħna aktar moderni u kompetittivi". Siim Kiisler, Ministru għall-Ambjent tar-Repubblika tal-Estonja Ir-reviżjoni ser issaħħaħ l-EU ETS permezz tal-introduzzjoni tal-elementi li ġejjin: Il-limitu fuq il-volum totali ta' emissjonijiet ser jitnaqqas kull sena b'2.2 % ( fattur lineari ta' tnaqqis L-għadd ta' kwoti li għandhom jitqiegħdu fir- riżerva tal-istabbiltà tas-suq (RIS) ser jirdoppja temporanjament sa tmiem l-2023 ( ir-rata ta' tqegħid Fl-2023 ser jibda jitħaddem mekkaniżmu ġdid biex tiġi limitata l-validità tal-kwoti fir-RIS 'il fuq minn ċertu livell. Id-dispożizzjonijiet tad-direttiva l-ġdida dwar l-ETS ser jinżammu taħt rieżami regolari , inkluż ir-regoli dwar ir-rilokazzjoni tal-emissjonijiet tal-karbonju u l-LRF, u l-Kummissjoni ser tivvaluta l-ħtieġa għal politiki jew miżuri addizzjonali fil-kuntest ta' kull rendikont skont il-Ftehim ta' Pariġi. L-ETS riveduta fiha numru ta' dispożizzjonijiet li jħarsu lill-industrija mir- riskju tar-rilokazzjoni tal-emissjonijiet tal-karbonju u li jevitaw l-applikazzjoni tal-fattur ta' korrezzjoni transsettorjali (CSCF). Id-dispożizzjonijiet ewlenin huma dawn li ġejjin: Is-sehem ta' kwoti li għandhom jiġu rkantati ser ikun ta' 57%, bi tnaqqis kondizzjonali tas-sehem tal-irkant bi 3% jekk jiġi applikat il-fattur ta' korrezzjoni transsettorjali. Jekk jiskatta, dan ser jiġi applikat b'mod konsistenti fis-setturi kollha. Ir-regoli dwar l-allokazzjoni bla ħlas ġew allinjati aħjar mal- livelli ta' produzzjoni tal-kumpaniji u l- punti ta' riferiment li jintużaw biex tiġi ddeterminata l-allokazzjoni bla ħlas ġew aġġornati. setturi bl-akbar riskju li jirrilokaw il-produzzjoni tagħhom barra mill-UE ser jirċievu allokazzjoni bla ħlas sħiħa. Ir-rata ta' allokazzjoni bla ħlas għal setturi inqas esposti għar-rilokazzjoni tal-emissjonijiet tal-karbonju ser tammonta għal 30%. Wara l-2026, ser tibda eliminazzjoni gradwali ta' dik l-allokazzjoni bla ħlas għas-setturi inqas esposti, għajr għas-settur tat-tisħin distrettwali. riżerva tal-installazzjonijiet li daħlu ġodda fis-suq (NER) inizjalment ser ikun fiha kwoti mhux użati mill-perjodu attwali 2013-2020 u 200 miljun kwota mir-RIS. Sa 200 miljun kwota ser jintraddu lura lir-RIS jekk ma jintużawx matul il-perjodu 2021-2030. L-istati membri jistgħu jkomplu jipprovdu kumpens għall- ispejjeż indiretti tal-karbonju f'konformità mar-regoli dwar l-għajnuna mill-Istat. Id-dispożizzjonijiet dwar ir-rappurtar u t-trasparenza tjiebu wkoll. Wieħed mill-objettivi ewlenin tal-ETS riveduta huwa li tgħin lill-industrija u lis-settur tal-enerġija jegħlbu l-isfidi tal- innovazzjoni u l-investiment li ġġib magħha t-transizzjoni lejn ekonomija b'livell baxx ta' karbonju. Il- mekkaniżmi ta' finanzjament li ġejjin ser jinħolqu għal dan l-għan: Il-faċilità NER300 eżistenti ser tiġġedded, b'mod li tagħti appoġġ kontinwu għall-innovazzjoni b'livell baxx ta' emissjonijiet tal-karbonju fi proġetti fil-qasam tal-enerġija rinnovabbli u tal-Ġbir u l-Ħżin tal-Karbonju. Issa msemmi l- Fond għall-Innovazzjoni , il-kamp ta' applikazzjoni tiegħu ser jiġi estiż għas-setturi industrijali (inkluż il-Ġbir u l-Użu tal-Karbonju), u d-daqs inizjali tiegħu li ġej mill-allokazzjoni bla ħlas u l-irkant huwa ta' 400 miljun kwota. Il-Fond jista' jiżdied sa mhux iżjed minn 50 miljun kwota, f'każ li t-tnaqqis kondizzjonali tas-sehem tal-irkant ma jkunx neċessarju jew mhux meħtieġ minn inqas minn 3%. Ser jiġi ffinanzjat Fond għall-modernizzazzjoni permezz tal-irkant ta' 2% tal-kwoti totali biex jitrawmu l-effiċjenza fl-użu tal-enerġija u l-modernizzazzjoni tas-settur tal-enerġija fi stati membri b'PDG per capita taħt is-60% tal-medja tal-UE. Il-Fond jista' jiżdied sa mhux iżjed minn 0.5%, f'każ ta' tnaqqis kondizzjonali tas-sehem tal-irkant ma jkunx neċessarju jew mhux meħtieġ minn inqas minn 3%. Il-parti l-kbira tar-riżorsi minn dan il-fond ser tintuża biex jiġu appoġġati investimenti fil-ġenerazzjoni u l-użu tal-elettriku minn sorsi rinnovabbli, it-titjib fl-effiċjenza fl-użu tal-enerġija, il-ħżin tal-enerġija u l-modernizzazzjoni tan-netwerks tal-enerġija, kif ukoll biex tiġi appoġġata transizzjoni ġusta f'reġjuni li jiddependu mill-karbonju. Proġetti għall-ġenerazzjoni tal-enerġija li jużaw karburanti fossili solidi ser jiġu esklużi għajr it-tisħin distrettwali fi stati membri b'PDG per capita taħt it-30% tal-medja tal-UE fl-2013. Jekk tintuża din l-għażla, il-kwoti ta' mill-inqas valur ekwivalenti għandhom jintużaw għal investimenti li ma jinvolvux karburanti fossili solidi għall-modernizzazzjoni tas-settur tal-enerġija tagħhom. L-istati membri bi dħul baxx ser ikunu kapaċi wkoll jimmodernizzaw is-settur tal-enerġija tagħhom sa limitu ta' 40% tal-kwoti għall-irkant. Dan is-sehem jista' jiżdied għal 60 % mis-sehem ta' solidarjetà, dment li jiġi trasferit ammont ugwali fil-fond għall-modernizzazzjoni. Kronoloġija u l-passi li jmiss Fil-konklużjonijiet tiegħu ta' Ottubru 2014, il- Kunsill Ewropew stabbilixxa l-elementi ewlenin tar-riforma tal-EU ETS. Abbażi ta' dawn il-linji gwida, il- Kummissjoni ppreżentat il-proposta tagħha għal direttiva f'Lulju 2015. Il-Parlament Ewropew adotta l-emendi tiegħu f'sessjoni plenarja fil-15 ta' Frar 2017 u l-Kunsill qabel dwar approċċ ġenerali fit-28 ta' Frar 2017. Minn dakinhar, saru sitt trilogi Issa li l-Coreper ta l-approvazzjoni tiegħu, jeħtieġ li l-Parlament Ewropew jivvota biex jikkonferma l-qbil fl-ewwel qari. L-att legali mbagħad jiġi ppreżentat lill-Kunsill għall-adozzjoni finali. Id-direttiva l-ġdida ser tidħol fis-seħħ fl-għoxrin jum wara l-pubblikazzjoni tagħha fil-ġurnal uffiċjali. Approċċ ġenerali tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Proposta tal-Kummissjoni Din ir-riżorsa bħalissa hi disponibbli biss bil-lingwa jew il-lingwi li ġejjin: Riforma tal-iskema tal-UE għall-iskambju ta' kwoti tal-emissjonijiet